Futbalista roka (Česko-Slovensko)

Futbalista roka v Česko-Slovensku bolo futbalové ocenenie určené pre najlepšieho futbalistu v bývalom Česko-Slovensku v rokoch 19651992. 

História
Anketa vznikla z iniciatívy českého športového týždenníka Stadion, o víťazovi a ďalšom poradí sa rozhodovalo na základe hlasovania futbalových trénerov a novinárov.

Prvým víťazom ankety sa stal v roku 1965 Ján Popluhár zo Slovana Bratislava, neskôr vyhlásený za Futbalistu 20. storočia na Slovensku. O rok neskôr zvíťazil Josef Masopust, držiteľ Zlatej lopty z roku 1962. V roku 1967 bol najlepším futbalistom Ján Geleta, slovenský rodák v drese Dukly Praha, cenu mu odovzdal reprezentant  Geoffrey Hurst, majster sveta 1966. Prvým dvojnásobným Futbalistom roka sa stal Karol Dobiaš, keď v roku 1971 úspešne obhájil prvenstvo z predošlého roku. Zaujímavosťou je, že ako jediný získal dve rôzne trofeje, prvých šesť víťazov bolo ocenených krištáľovým pohárom, od roku 1971 sa najlepším udeľuje pozlátená korunka s českými granátmi a symbolom futbalovej lopty, dielo výtvarníka Jaroslava Jambora. 

Celkove bolo vyhlásených 28 ročníkov ankety, na futbalový trón zasadlo 20 hráčov, najčastejšie, päťkrát triumfoval Ivo Viktor, jeden z najlepších brankárov česko-slovenskej futbalovej histórie. Slovenskí futbalisti si zapísali desať prvenstiev, symbolicky sa stali víťazmi prvého aj posledného „fedrálneho“ ročníka ankety. Najmladším laureátom bol v roku 1969 22-ročný Ladislav Kuna, najstarším víťazom bol Josef Masopust vo veku 35 rokov. Prvým Futbalistom roka pôsobiacim v zahraničnom klube sa stal v roku 1990 Ján Kocian, v tom čase hráč bundesligového klubu FC St. Pauli.

Prehľad víťazov
Rok  1965Ján PopluhárJosef MasopustJan Lála1966Josef MasopustIvo ViktorJán Popluhár1967Ján GeletaLadislav KunaJán Popluhár1968Ivo ViktorLadislav KunaJozef Adamec1969Ladislav KunaIvo ViktorJozef Adamec1970Karol DobiašVáclav MigasJosef Jurkanin1971Karol DobiašPavel StratilJaroslav Pollák1972Ivo ViktorVladimír HagaraIgor Novák1973Ivo ViktorJán PivarníkVáclav Samek1974Ján PivarníkPřemysl BičovskýAnton Ondruš1975Ivo ViktorZdeněk NehodaAnton Ondruš1976Ivo ViktorAnton OndrušKarol Dobiaš1977Karel KroupaJan FialaAnton Ondruš1978Zdeněk NehodaJozef BarmošMarián Masný1979Zdeněk NehodaAntonín PanenkaJán Kozák1980Antonín PanenkaLadislav VízekJán Kozák1981Ján KozákPřemysl BičovskýRostislav Vojáček1982Jan FialaPřemysl BičovskýMilan Čermák1983Ladislav VízekLadislav JurkemikJan Fiala1984Jan BergerZdeněk ProkešPeter Zelenský1985Ladislav VízekJan BergerJozef Chovanec1986Jozef ChovanecLuděk MikloškoKarel Kula1987Ivan HašekJozef ChovanecIvo Knoflíček1988Ivan HašekJozef ChovanecMiroslav Kadlec1989Michal BílekĽubomír MoravčíkMiroslav Kadlec1990Ján KocianTomáš SkuhravýĽubomír Moravčík1991Tomáš SkuhravýĽubomír MoravčíkLuboš Kubík1992Ľubomír MoravčíkJiří NěmecTomáš Skuhravý
Poznámka: zvýraznení sú slovenskí futbalisti 

Viacnásobní víťazi
 5, Ivo Viktor, 1968, 1972, 1973, 1975, 1976
 2, Karol Dobiaš, 1970, 1971
 2, Zdeněk Nehoda, 1978, 1979
 2, Ladislav Vízek, 1983, 1985
 2, Ivan Hašek, 1987, 1988

Najčastejšie v prvej trojke
MenoSpoluIvo Viktor5207×Jozef Chovanec1214×Ľubomír Moravčík1214×Anton Ondruš0134×Zdeněk Nehoda2103×Ladislav Vízek2103×Karol Dobiaš2013×Ladislav Kuna1203×

Pozri aj
Futbalista roka (Slovensko)

Referencie

Kategória:Futbal v Česko-Slovensku
Kategória:Futbalové ocenenia
Kategória:Česko-slovenské futbalové ocenenia
Kategória:Česko-slovenské športové ocenenia